**25-тa учебна седмица Домашна работа – ПЕТИ клас.**

**История:**

До средата на I век, въпреки **съпротивата**,**тракийските земи** са включени в**Римската империя*.*** Римската империя обединява земите на почти цяла Европа. Под нейна власт са още Северна Африка и Близкият изток. Достиженията на римската култура са изключително много във всичките завоювани земи. Навсякъде римляните строят градове, крепости, храмове, мостове, пътища и бани. Някои от тях са запазени и днес.**„Диагоналният път“**, наричан още Виа Диагоналис, Виа Милитарис, Цариградски друм или Виа де Рагуси, свързва Европа с Азия. Този културен коридор е изключителн древен и важен, тъй като играе роля на свързваща ос между Запада и Изтока, още от времето на Римската империя и до днес.

Моля, напревете проучване и разберете през кои държави и градове преминава „**Диагоналният път“**!

**Български език и литература:**

**Разказ по въображение** е умението да създаваме истории, които се развиват в нашето въображение. Този вид текстове ни позволяват да изразим свободата на нашите мисли и да създадем светове, които не съществуват в реалността. Въображението ни позволява да комбинираме познати образи и представи, създавайки нещо ново и уникално.

Ето как може да създадете разказ по въображение:

1. Подготовка (планиране):
* Изберете тема за разказа и подходящо заглавие.
* Определете целта и основната мисъл на разказа.
* Измислете случките, героите и отношенията между тях.
* Създайте план, в който озаглавявате основните моменти и ги подреждате според последователността им в развитието на действието.
1. Създаване (разказване или писане на текста):
* Съчинете разказа, следвайки създадения план и разгръщайки избраната тема конкретно и образно.
1. Редактирайте разказа, поправяйки допуснатите грешки

**Моля, следвайки горепосочените стъпки, напишете разказ по въображение на тема: „Най-хубавият ден!“**